
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 596 

22 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγύησης του Ελληνικού Δημοσίου προς 
το ΤΑΧΥΔΡΟΜΙΚΟ ΤΑΜΙΕΥΤΗΡΙΟ για τη χορήγηση 
δανείου στην ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗΜΟ¬ 
ΣΙΟΥ (Κ.Ε.Δ.) Α.Ε. ύψους 1.500.000 ευρώ. 1 

Καθιέρωση υπερωριακής απασχόλησης με αμοιβή κα¬ 
τά τις απογευματινές ώρες των υπαλλήλων που 
υπηρετούν στη Γενική Γραμματεία Κοινωνικών 
Ασφαλίσεων για χρονικό διάστημα από 19.3.2004 

έως 31.3.2004. 2 

Καθιέρωση υπερωριακής απασχόλησης με αμοιβή κα¬ 
τά τις απογευματινές ώρες των υπαλλήλων που 
υπηρετούν στη Γενική Γραμματεία Κοινωνικών 
Ασφαλίσεων για χρονικό διάστημα από 1.2.2004 


έως 11.2.2004. 3 

Εμπλουτισμός περιοχών δια θηρεύσιμων ειδών. 4 

Σύσταση - Συγκρότηση Επιτροπής διενέργειας διαγω¬ 
νισμού της υπ’ αριθμ. 2/2004 διακήρυξης του Αρ¬ 
χηγείου Ελληνικής Αστυνομίας. 5 


ΑΠΟΦΑΣΕΙ Σ 

Αριθ. οικ. 2/19677/0025 (1) 

Παροχή της εγύησης του Ελληνικού Δημοσίου προς το 
ΤΑΧΥΔΡΟΜΙΚΟ ΤΑΜΙΕΥΤΗΡΙΟ για τη χορήγηση δα¬ 
νείου στην ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗΜΟΣΙΟΥ 
(Κ.Ε.Δ.) Α.Ε. ύψους 1.500.000 ευρώ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.1995). 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/1995 (συνεδρίαση αριθμ. 23 της 
1.3.2004) με την οποία παρασχέθηκε η σύμφωνη γνώμη 
της στον Υπουργό Οικονομίας και Οικονομικών για τη πα¬ 
ροχή της εγγύησης του Ελληνικού Δημοσίου. 


3. Την αριθμ. 5/17.2.2004 απόφαση του Διοικητικού 
Συμβουλίου της Κ.Ε.Δ. Α.Ε. 

4. Το αριθμ. 720/347/28.1.2004 έγγραφο της Κ.Ε.Δ. 
Α.Ε., με το οποίο ζητάει την εγγύηση του Ελληνικού Δη¬ 
μοσίου. 

5. Το Προεδρικό Διάταγμα αριθ. 81/21.3.2002 (ΦΕΚ57/Α) 
«Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών». 

6. Την κοινή απόφαση του Πρωθυπουργού και του 
Υπουργού Οικονομίας και Οικονομικών αριθ. 14650/ 
ΔΙΟΕ85/17.3.2004 «Καθορισμός αρμοδιοτήτων των Υφυ¬ 
πουργών Οικονομίας και Οικονομικών», αποφασίζουμε: 

1. Παρέχουμε την ανεπιφύλακτη εγγύηση του Ελληνι¬ 
κού Δημοσίου προς το ΤΑΧΥΔΡΟΜΙΚΟ ΤΑΜΙΕΥΤΗΡΙΟ για 
τη χορήγηση δανείου στην ΚΤΗΜΑΤΙΚΗ ΕΤΑΙΡΕΙΑ ΤΟΥ 
ΔΗΜΟΣΙΟΥ(Κ.Ε.Δ,) Α.Ε. ύψους 1.500.000 ευρώ, προκει- 
μένου το ποσό αυτό να χρησιμοποιηθεί για την συμπλη¬ 
ρωματική χρηματοδότηση του στεγαστικού προγράμμα¬ 
τος της Αστυνομικής Διεύθυνσης Θεσσαλονίκης. 

Η χορήγηση και εξυπηρέτηση του δανείου θα γίνει σύμ¬ 
φωνα με τη δανειακή σύμβαση που θα υπογράφει μεταξύ 
Κ.Ε.Δ. Α.Ε. και του ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ. 

Το Ελληνικό Δημόσιο παραιτείται απάτην εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858, 862,863 του Α.Κ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δε στοιχειοθετεί παράβα¬ 
ση των άρθρων 87-89 της Συνθήκης Ε.Κ. 

Περιληπτικά οι όροι του δανείου είναι οι εξής: 

ΠΙΣΤΟΥΧΟΣ: ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗΜΟΣΙΟΥ 
(Κ.Ε.Δ.) Α.Ε. 

ΤΡΑΠΕΖΑ: ΤΑΧΥΔΡΟΜΙΚΟ ΤΑΜΙΕΥΤΗΡΙΟ. 

ΠΟΣΟ ΔΑΝΕΙΟΥ: 1.500.000 ευρώ. 

ΣΚΟΠΟΣ ΔΑΝΕΙΟΥ: Συμπληρωματική χρηματοδότηση 
του στεγαστικού προγράμματος της Αστυνομικής Διεύ¬ 
θυνσης Θεσσαλονίκης. 

ΕΚΤΑΜΙΕΥΣΗ: Η εκταμίευση του δανείου θα πραγματο¬ 
ποιηθεί εφάπαξ και όχι αργότερα των τριών (3) μηνών από 
την υπογραφή της δανειακής σύμβασης. 

ΔΙΑΡΚΕΙΑ ΔΑΝΕΙΟΥ: Δέκα οκτώ (18) χρόνια από την 
υπογραφή της δανειακής σύμβασης μέτρια (3) χρόνια πε¬ 
ρίοδο χάριτος κατά την οποία θα καταβάλλονται δεδου¬ 
λευμένοι τόκοι. 

Ε ΠΙΤΟ ΚΙ Ο: Κυ μαινό μενο, ίσο με το εκάστοτε ισχύ ο ν επι- 
τόκιο Ευπόοι· έξι (6) μηνών, πλέον περιθωρίου 0,20% και 
νομίμων επιβαρύνσεων (εισφορά του Ν. 128/1975 0,60%) 
ετησίως. 

ΕΠΙΤΟΚΙΟ ΥΠΕΡΗΜΕΡΙΑΣ: Ίσο με το συμβατικό επιτό¬ 
κιο προσαυξημένο κατά δύο εκατοστιαίες μονάδες (2%). 

ΠΕΡΙΟΔΟΣ ΕΚΤΟΚΙΣΜΟΥ: Πραγματικό εξάμηνο. 

ΕΞΟΦΛΗΣΗ: Σε τριάντα (30) δόσεις από 50.000 (πενή¬ 
ντα χιλιάδες) ευρώ η καθεμία. 

ΠΡΟΜΗΘΕΙΑ ΑΔΡΑΝΕΙΑΣ: Σε περίπτωση που δεν γίνει 
χρήση μέρους του ποσού του δανείου μετά το πέρας των 
3 μηνών από την υπογραφή της σύμβασης θα λογίζεται 
εφάπαξ προμήθεια αδρανείας 0,15% επί του ποσού που 
δεν έχει αναληφθεί. 

ΑΝΑΝΕΩΣΗ ΕΠΙΤΟΚΊΟΥ: Την πρώτη ημέρα κάθε πε¬ 
ριόδου εκτοκισμού. 

ΧΡΟΝΙΚΗ ΒΑΣΗ ΥΠΟΛΟΓΙΣΜΟΥ ΤΟΚΩΝ: Έτος 360 
ημερών. 

Μετην απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στη δανείστρια Τρά¬ 
πεζα μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη 
διάταξη του Π.Δ/τος αριθμ. 16/89 (ΦΕΚ 6/1989) και τις 
οδηγίες της εγκυκλίου μας αριθμ. 98348/2945/8.8.1979. 

Το ΤΑΧΥΔΡΟΜΙΚΟ ΤΑΜΙΕΥΤΗΡΙΟ, έχει την υποχρέωση 
να μας στείλει αντίγραφο της σύμβασης που θα υπογρά¬ 
ψει με την Κ.Ε.Δ. Α.Ε. και να μας ενημερώνει για την πο¬ 
ρεία της εξυπηρέτησης του δανείου. 

II. Καθορίζουμε προμήθεια υπέρ του Δημοσίου 1% για 
την παρεχόμενη εγγύησή του, την οποία θα εισπράττει το 
ΤΑΧΥΔΡΟΜΙΚΟ ΤΑΜΙΕΥΤΗΡΙΟ και θα την αποδίδει στο 
Δημόσιο σύμφωνα με το έγγραφό μας 2009593/1391/ 
7.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. Φ80427/οικ.8778/1917 (2) 

Καθιέρωση υπερωριακής απασχόλησης με αμοιβή κατά 
τις απογευματινές ώρες των υπαλλήλων που υπηρε¬ 
τούν στη Γενική Γραμματεία Κοινωνικών Ασφαλίσεων 
για χρονικό διάστημα από 19.3.2004 έως 31.3.2004. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Τις διατάξεις του Ν. 3205/2003 (ΦΕΚ297/Α/2003), άρ¬ 
θρο 16, 


2. Τις διατάξεις του άρθρου 22 παρ. 10 του Ν. 3232/2004 
(ΦΕΚ 48/Α/12.2.2004). 

3. Την ανάγκη έγκρισης υπερωριακής εργασίας για 250 
υπαλλήλους που υπηρετούν στη Γενική Γραμματεία Κοι¬ 
νωνικών Ασφαλίσεων για την υλοποίηση των διατάξεων 
του Ν. 3232/2004. 

4. Το γεγονός ότι η δαπάνη που προκαλείται μετην από¬ 
φαση αυτή θα βαρύνει τις πιστώσεις του Λ.Β.Κ.Α., ύψους 
75.000 ευρώ. 

5. Την αριθμ. Υ1/10.3.2004 απόφαση του Πρωθυπουρ¬ 
γού, 

6. Το Π.Δ/γμα 121/2004 (ΦΕΚ 84/Α/10.3.2004) Διορι¬ 
σμός Υπουργών και Υφυπουργών της Κυβερνήσεως, 

7. Τις διατάξεις των άρθρων 4 του Α.Ν. 591/1967, 3 του 
Α.Ν. 43/1967 και του άρθρου 32 του Ν. 1759/1988, όπως 
ισχύουν σήμερα, αποφασίζουμε: 

Εγκρίνουμε την με αμοιβή υπερωριακή απασχόληση για 
χρονικό διάστημα από 19.3.2004 έως 31.3.2004 κατά τις 
απογευματινές ώρες για 250 υπαλλήλους που υπηρετούν 
στη Γ ενική Γ ραμματεία Κοινωνικών Ασφαλίσεων και για 
50 ώρες για κάθε υπάλληλο. 

Η πραγματοποίηση των ωρών βεβαιώνεται από τους οι¬ 
κείους προϊσταμένους. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. Φ80427/ΟΙΚ.8780/1918 (3) 

Καθιέρωση υπερωριακής απασχόλησης με αμοιβή κατά 
τις απογευματινές ώρες των υπαλλήλων που υπηρε¬ 
τούν στη Γενική Γ ραμματεία Κοινωνικών Ασφαλίσεων 
για χρονικό διάστημα από 1.2.2004 έως 11.2.2004. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Τις διατάξεις του Ν. 3205/2003 (ΦΕΚ297/Α/2003), άρ¬ 
θρο 16, 

2. Τις διατάξεις του άρθρου 22 παρ. 10 του Ν. 3232/2004 
(ΦΕΚ 48/Α/12.2.2004), 

3. Την ανάγκη έγκρισης υπερωριακής εργασίας για 250 
υπαλλήλους που υπηρετούν στη Γενική Γραμματεία Κοι¬ 
νωνικών Ασφαλίσεων για την υλοποίηση των διατάξεων 
του Ν. 3232/2004, 

4. Το γεγονός ότι η δαπάνη που προκαλείται με την 
απόφαση αυτή θα βαρύνει τις πιστώσεις του Λ.Β.Κ.Α., 
ύψους 85.000 ευρώ. 

5. Την αριθμ. Υ1/10.3.2004 απόφαση του Πρωθυπουργού, 

6. Το Π.Δ/γμα 121/2004 (ΦΕΚ 84/Α/10.3.2004) Διορι¬ 
σμός Υπουργών και Υφυπουργών της Κυβερνήσεως, 

7. Τις διατάξεις των άρθρων 4 του Α.Ν. 591/67, 3 του Α. 
Ν. 43/1967 και του άρθρου 32 του Ν. 1759/1988, όπως 
ισχύουν σήμερα, αποφασίζουμε: 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7915 


Εγκρίνουμε την με αμοιβή υπερωριακή απασχόληση για 
χρονικό διάστημα από 1.2.2004 έως 11.2.2004 κατά τις 
απογευματινές ώρες για 250 υπαλλήλους που υπηρετούν 
στη Γενική Γραμματεία Κοινωνικών Ασφαλίσεων και για 
55 ώρες για κάθε υπάλληλο. 

Η πραγματοποίηση των ωρών βεβαιώνεται από τους 
οικείους προϊσταμένους. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. 96231/1931 (4) 

Εμπλουτισμός περιοχών δια θηρεύσιμων ειδών. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 4 παρ. 10 του Ν. 3208/2003 (ΦΕΚ 303/Α/ 
24.12.2004) που τροποποιεί την παρ. 2 του άρθρου 254 
του Ν. Δ. 86/1969. 

2. Το άρθρο 22 (εξουσιοδοτήσεις) του Ν. 3208/2003 με 
το οποίο δίνεται εξουσιοδότηση με αποφάσεις του 
Υπουργού Γεωργίας (και του κατά περίπτωση συναρμο- 
δίου Υπουργού ) να ρυθμίζονται οι αναγκαίες λεπτομέ¬ 
ρειες για την εφαρμογή του Ν. 3208/2003 (ΦΕΚ 303/Α/ 
2003). 

3. Το Π.Δ. 352/1991 (ΦΕΚ 124/Α/7.8.1991) «Σύσταση 
από το Υπουργείο Γ εωργίας Γ ενικής Γ ραμματείας Δασών 
καιΦ.Π. -τροποποίηση διατάξεωντου Π.Δ. 402/1988 Ορ¬ 
γανισμός Υπουργείου Γεωργίας (Α' 187)». 

4. Τις διατάξεις της 414985/29.11.1985 (ΦΕΚ 757/Β/ 
18.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γ εωργίας «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις 366599/16.12.1996 (ΦΕΚ 1188/ 
31.12.1996) και 294283/23.12.1997 (ΦΕΚ 68/Β/4.2.1998) 
κοινές αποφάσεις των Υπουργών Εθνικής Οικονομίας και 
Υπουργού Γεωργίας. 

5. Τη Διεθνή Σύμβαση της Βέρνης «Για τη διατήρηση 
της άγριας ζωής και του Φυσικού περιβάλλοντος της Ευ¬ 
ρώπης», όπως κυρώθηκε με το Ν. 1335/1983 (ΦΕΚ32/Α/ 
1983). 

6. Τη σύμβαση για τη Βιολογική Ποικιλότητα, όπως κυ¬ 
ρώθηκε με το Ν. 2204/94 (ΦΕΚ59/Α/15.4.1994). 

7. Την Κοινοτική οδηγία 92/43/ΕΟΚ «Για τη διατήρηση 
φυσικών οικοτόπων καθώς και της άγριας πανίδας και 
χλωρίδας », όπως κυρώθηκε με την από 11.12.1998 κοινή 
απόφαση και έγκριση (ΦΕΚ 1289/Β/28.12.1998) «Καθορι¬ 
σμός μέτρων και διαδικασιών για τη διατήρηση των φυσι¬ 
κών οικοτόπων (ενδιαιτημάτων) καθώς καιτης άγριας πα¬ 
νίδας και χλωρίδας». 

8. Τις διατάξεις περί δημόσιας υγείας για τα εξερχόμε- 
να ζώντα θηράματα των εκτροφείων θηραμάτων όπως 
αυτές κάθε φορά ισχύουν. 


9. Την ανάγκη προστασίας των φυσικών πληθυσμών 
των ειδών της άγριας πανίδας από γενετική ρύπανση, 
υβριδισμούς, μεταφοράς ασθενειών καθώς και αλλοίω¬ 
σης της σύνθεσής τους και της φυσικής τους εξάπλωσης 
από ενδεχόμενο ανταγωνισμό. 

10. Την υπ’ αριθ. 230642/23.3.2004 (ΦΕΚ525/Β/ 
23.4.2004) απόφαση του Πρωθυπουργού και του Υπουρ¬ 
γού Αγροτικής Ανάπτυξης και Τροφίμων για την ανάθεση 
αρμοδιοτήτων στους Υφυπουργούς Ευάγγελο Μπασιάκο 
και Αλέξανδρο Κοντό. 

11. Το άρθρο 29 Ατού Ν. 1558/85 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
Ν. 2081/92 (ΦΕΚ 154/10.9.1992). 

12. Τη σχετική εισήγηση της αρμόδιας Δ/νσης της Γ ενι¬ 
κής Δ/νσης Προστασίας Δασών και Φυσικού Περιβάλλο¬ 
ντος. 

13. Την ανάγκη εμπλουτισμού των βιοτόπων με θηρά¬ 
ματα, αποφασίζουμε: 

Τις παρακάτω ρυθμίσεις: 

Α. Εμπλουτισμοί Βιοτόπων 

Εμπλουτισμοί βιοτόπων με θηράματα δύνανται να γί¬ 
νουν αποκλειστικά και μόνο από τις δασικές αρχές της 
χώρας και από τις συνεργαζόμενες με το Υπουργείο Γε¬ 
ωργίας Κυνηγετικές Οργανώσεις (Κυνηγετικοί Σύλλογοι, 
Ομοσπονδίες )σύμφωνα με τους όρους, προϋποθέσεις 
και διαδικασίες που προβλέπονται στην παρούσα. 

Β. Εμπλουτισμοί βιοτόπων με θηράματα από Κρατικά 
Εκτροφεία 

Τα Κρατικά Εκτροφεία διαθέτουν κατ’ έτος στις συνερ- 
γαζόμενες με το Υπουργείο Γ εωργίας Κυνηγετικές Οργα¬ 
νώσεις ( Κυνηγετικοί Σύλλογοι, Ομοσπονδίες) Κυνηγετι¬ 
κούς Φασιανούς, Πέρδικες Τσούκαρ και Ορτύκια για 
εμπλουτισμό βιοτόπων ως εξής: 

Μέχριτην 31η Μάίου κάθε έτους οι Κυνηγετικές Οργα¬ 
νώσεις στέλνουν τις προτάσεις τους στις εποπτεύουσες 
δασικές αρχές,οι οποίες τις διαβιβάζουν στην Δ/νση Αι¬ 
σθητικών Δασών, Δρυμών και Θήρας (Τμήμα Α ) με τις 
απόψεις τους μέχρι την 15η Ιουνίου κάθε έτους προκει- 
μένου να εκδοθούν από αυτήν εγκαίρως οι σχετικές απο¬ 
φάσεις διάθεσης. 

Οι προτάσεις των Κυνηγετικών Οργανώσεων θα πρέπει: 

α. Να αναφέρουν την ύπαρξη η μη πυρήνα προσαρμο¬ 
γής που είναι απαραίτητη προϋπόθεση και την περιοχή 
στην οποία βρίσκεται. 

β. Το όνομα του καταφυγίου ή των καταφυγίων άγριας 
ζωής ή την απαγορευμένη στο κυνήγι περιοχή στην οποία 
θα γίνει η απελευθέρωση. 

γ. Στοιχεία και πληροφορίες από προηγούμενες απε¬ 
λευθερώσεις σχετικά με την επιτυχία τους και την επιβίω¬ 
σή τους. 

δ. Είδος και αριθμό θηραμάτων. 

Αιτήματα κυνηγετικών οργανώσεων που θα στέλνονται 
απευθείας στην Δ/νση Αισθητικών Δασών Δρυμών και Θή¬ 
ρας, καθώς και αιτήματα που δεν θα αναφέρουντα παρα¬ 
πάνω α, β και γ δεν θα ικανοποιούνται και θα τίθενται στο 
αρχείο. 

Η εποπτεύουσα δασική αρχή θα ελέγχει, θα βεβαιώνει 
και θα εισηγείται την έκδοση ή μη απόφασης στην Δ/νση 
Αισθητικών Δασών, Δρυμών και Θήρας, εφόσον πληρού- 
νται οι παραπάνω α, β, γ προϋποθέσεις καθώς οι κατά εί¬ 
δος θηράματος αναφερόμενες παρακάτω προϋποθέ¬ 
σεις. 

Η παραλαβή των θηραμάτωντων Κρατικών εκτροφείων 
από τις Κυνηγετικές Οργανώσεις θα γίνεται από Ιούνιο 
έως Οκτώβριο κάθε έτους και θα συνοδεύεται από Υγειο¬ 
νομικό Πιστοποιητικό για την άριστη υγεία τους σύμφωνα 
με τις κάθε φορά ισχύουσες περί υγείας των ζώων διατά- 
ξεις. 

Β.1. ΚΥΝΗΓΕΤΙΚΟΣ ΦΑΣΙΑΝΟΣ 

Η απελευθέρωση των Κυνηγετικών Φασιανών γίνεται 
αποκλειστικά και μόνο εντός Καταφυγίων Άγριας Ζωής 
(ΚΑΖ) ή απαγορευμένων στην Θήρα περιοχών ορισμένου 
χρόνου που πληρούν τις παρακάτω προϋποθέσεις: Ημιο¬ 
ρεινές ή πεδινές περιοχές (ΚΑΖ και απαγορευμένες στη 
Θήρα περιοχές) με υψόμετρο μέχρι 500 μ. σε θέσεις 
υγρές όπου εναλλάσσονται δάσος, λιβάδια και καλλιέρ¬ 
γειες (καταλληλότερες οι παραποτάμιες και παραλίμνιες 
εκτάσεις). 

Κυνηγετικοί Φασιανοί δεν θα διατίθενται στις Περιφέ¬ 
ρειες Κρήτης και Νοτίου Αιγαίου (Κυκλάδες, Δωδεκάνη¬ 
σα), όπου οι γενικότερες κλιματεδαφικές συνθήκες δεν 
επιτρέπουντην διαβίωσή τους. Επίσης δεν θα διατίθενται 
στην Θράκη ανατολικά του Νέστου όπου υπάρχει ο φυ¬ 
σικός χώρος εξάπλωσης του Κολχικού Φασιανού και 
στην περιοχή αυτή θα διατίθεται Κολχικός Φασιανός 
αποκλειστικά από το Κρατικό εκτροφείο Χρυσούπο- 
ληςΚαβάλας. Ως καταλληλότερη εποχή απελευθέρωσης 
ενδείκνυται ο Σεπτέμβριος ή το τέλος Ιανουάριου - αρχές 
Φεβρουάριου. 

Β.2. ΠΕΡΔΙΚΑ ΤΣΟΥΚΑΡ 

Πέρδικες Τσουκάρ θα διατίθεται αποκλειστικά και μόνο 
στη Θράκη (ανατολικά του Νέστου) και στα Νησιά του Αι¬ 
γαίου και την Κρήτη όπου είναι η φυσική τους εξάπλωση. 

Η απελευθέρωσή τους θα γίνεται εντός ΚΑΖ ή απαγο¬ 
ρευμένων στην Θήρα περιοχών ορισμένου χρόνου και σε 
υψόμετρο μέχρι 500μ. Κατ’ εξαίρεση στα Νησιά του Αι¬ 
γαίου και την Κρήτη επιτρέπεται η απελευθέρωση του 
50% των περδίκων τσούκαρ που θα τους διατίθενται και 
εκτός ΚΑΖ η απαγορευμένων στην Θήρα περιοχών ορι¬ 
σμένου χρόνου. 

Καταλληλότεροι βιότοποι για την Πέρδικα Τσούκαρ εί¬ 
ναι οι ξηρές και λοφώδεις εξάρσεις όπου εναλλάσσονται 
αραιά θαμνώδης βλάστηση, φρύγανα, δημητριακά και 
ελαιώνες και καταλληλότερη εποχή απελευθέρωσης εί¬ 
ναι ο Σεπτέμβριος. 

Β. 3. ΟΡΤΥΚΙΑ 

Η παραγωγή των Κρατικών εκτροφείων σε Ορτύκια εί¬ 
ναι περιορισμένη και ως εκ τούτου, αυτά θα διατίθενται 
μόνο σε Κυνηγετικούς Συλλόγους που στην περιοχή ευ¬ 
θύνης τους υπάρχουν εκτεταμένες πεδιάδες όπως Κω- 
πάίδα, Θεσσαλονίκη, Βέροια, Σέρρες κλπ. 

Β.4. Η παραγωγή σε αγριογούρουνα των κρατικών 
εκτροφείων είναι περιορισμένη (20-30 ετησίως) και θα 
διατίθεται αποκλειστικά για να καλύψει τις ανάγκες των 
Ελεγχόμενων Κυνηγετικών Περιοχών. 


Γ. ΕΜΠΛΟΥΤΙΣΜΟΙ ΒΙΟΤΟΠΩΝ ΜΕ ΘΗΡΑΜΑΤΑ ΠΡΟ¬ 
ΕΡΧΟΜΕΝΑ ΑΠΟ ΙΔΙΩΤΙΚΑ ΕΚΤΡΟΦΕΙΑ. 

Οι συνεργαζόμενες με το Υπουργείο Γεωργίας Κυνηγετι¬ 
κές Οργανώσεις (Κυνηγετικοί Σύλλογοι, Ομοσπονδίες), δύ- 
νανται να προμηθεύονται θηράματα από νομίμως λειτουρ- 
γούνται ιδιωτικά εκτροφεία θηραμάτων προκειμένου να 
εμπλουτίσουν βιότοπους σύμφωνα με τους παρακάτω κατά 
είδος θηράματος όρους, προϋποθέσεις και περιορισμούς: 

Γ.1. ΚΥΝΗΓΕΤΙΚΟΙ ΦΑΣΙΑΝΟΙ - ΠΕΡΔΙΚΕΣ ΤΣΟΥΚΑΡ - 
ΟΡΤΥΚΙΑ 

Οι Κυνηγετικές Οργανώσεις επιτρέπεται να αγοράζουν 
από ιδιωτικά νομίμως λειτουργούντα εκτροφεία θηραμά¬ 
των Κυνηγετικούς Φασιανούς, Πέρδικες Τσούκαρ και Ορ¬ 
τύκια εφόσον έχει εγκριθεί στους προϋπολογισμούς τους 
η σχετική δαπάνη από την εποπτεύουσα δασική αρχή και 
αφού προηγουμένως πληρούν απαραίτητα τους όρους 
και τις προϋποθέσεις των παραγράφων Β (α,β,γ,), Β.1.και 
Β.2.Πέρδικες Τσούκαρ δύναται να προμηθεύονται από 
ιδιωτικά εκτροφεία θηραμάτων μόνο οι Κυνηγετικές Ορ¬ 
γανώσεις που η περιοχή ευθύνης τους είναι η Θράκη (ανα¬ 
τολικά του Νέστου), τα Νησιά του Αιγαίου και η Κρήτη. 

Κυνηγετικούς Φασιανούς από Ιδιωτικά εκτροφεία δεν 
δύνανται να προμηθεύονται οι Κυνηγετικοί Σύλλογοι, η 
περιοχή ευθύνηςτών οποίων είναι ανατολικά του Νέστου, 
καθώς και οι Κυνηγετικές Οργανώσειςτης Κρήτης και των 
Δωδεκανήσων -Κυκλάδων. 

Γ.2. ΛΑΓΟΙ - ΑΓΡΙΟΓΟΥΡΟΥΝΑ 

Οι Κυνηγετικές Οργανώσεις δεν επιτρέπεται να προμη¬ 
θεύονται προς εμπλουτισμό βιοτόπων από ιδιωτικά 
εκτροφεία θηραμάτων Λαγούς και αγριογούρουνα, ούτε 
να εγγράφουν στους προϋπολογισμούς τους δαπάνες 
για την αγορά τους, και τούτο διότι η διαχείριση, η προ¬ 
στασία και η αύξηση των ειδών αυτών που αναπαράγο- 
νται στη φύση με ρυθμούς 10-12 το χρόνο, απαιτεί κυρίως 
ενέργειες προστασίας και βελτίωσης των βιοτόπων τους 
και όχι απελευθερώσεις που είναι πιθανόν να προκαλέ- 
σουν σοβαρούς κινδύνους γενετικού εκφυλισμού (γενετι¬ 
κή ρύπανση) και υβριδισμούς με απρόβλεπτες μελλοντι¬ 
κές συνέπειες στην βιοποικοιλότητατων ειδών, καθώς και 
αλλοίωση της σύνθεσης των φυσικών πληθυσμών 
τους.Κατά συνέπεια των παραπάνω, οι εκδιδόμενες από 
τούδε και στο εξής άδειες λειτουργίας για ιδιωτικά εκτρο¬ 
φεία Λαγού και Αγριογούρουνου θα είναι αποκλειστικά 
και μόνο για εμπορία κρέατος. 

Γ.3.Δεν επιτρέπεται από τις Κυνηγετικές Οργανώσεις η 
αγορά από ιδιωτικά εκτροφεία κανενός είδους άλλου θη¬ 
ράματος πληντων αναφερομένων στην παρούσα. 

Γ.4. Η αγορά - προμήθεια των θηραμάτων από νομίμως 
λειτουργούνται ιδιωτικά εκτροφεία στην οποία θα προ¬ 
βαίνουν οι Κυνηγετικές Οργανώσεις θα συνοδεύεται από 
δελτίο διακίνησης, καθώς και βεβαίωση Κτηνιάτρου για 
την άριστη υγεία τους, σύμφωνα με τις κάθε φορά ισχύ- 
ουσες περί υγείας των ζώων διατάξεις. 

Γ.5. Δεν επιτρέπεται από τις Κυνηγετικές Οργανώσεις η 
εισαγωγή κανενός είδους θηράματος από οποιαδήποτε 
χώρα του εξωτερικού συμπεριλαμβανομένων και των χω¬ 
ρών της Ευρωπαϊκής Ένωσης. 

Δ. Η απελευθέρωση των θηραμάτων των παραγράφων 
Β.Ι., Β.2. και Γ.1. της παρούσας θα γίνονται με τους ειδι¬ 
κότερους όρους που αναφέρονται σ’ αυτές και από τρι¬ 
μελή Επιτροπή, δύο (2) μέλη της οποίας ορίζονται από τον 
Κυνηγετικό Σύλλογο και ένα (1) δασικό υπάλληλο που 
ορίζει η εποπτεύουσα δασική αρχή, η οποία και θα συ¬ 
ντάσσει πρωτόκολλο απελευθέρωσης στο οποίο θα ανα¬ 
γράφονται η τοποθεσία (ΚΑΖ - απαγορευμένες στη Θήρα 
περιοχές ) απελευθέρωσης, η ημέρα και η ώρα απελευ¬ 
θέρωσης, ο αριθμός και το είδος των θηραμάτων που θα 
απελευθερωθούν. Αντίγραφο του πρωτοκόλλου απελευ¬ 
θέρωσης θα υποβάλλεται στην εποπτεύουσα δασική αρ¬ 
χή και στην περίπτωση που η απελευθέρωση αφορά θη¬ 
ράματα προερχόμενα από ιδιωτικά εκτροφεία (Παρ. Γ. 1.) 
θα συνυποβάλλονται το δελτίο διακίνησης θηραμάτων 
και το σχετικό Υγειονομικό Πιστοποιητικό των παραγρά¬ 
φων Β και Γ.4της παρούσας απόφασης. 

Ε. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2004 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 8028/1/86-λα (5) 

Σύσταση - Συγκρότηση Επιτροπής διενέργειας διαγωνι- 
σμούτηςυπ’ αριθμ. 2/2004 διακήρυξηςτου Αρχηγείου 
Ελληνικής Αστυνομίας. 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του Ν. 1481/1984 (Α'-152) «Οργανισμός Υπουργείου 
Δημόσιας Τάξης», όπως αυτές ισχύουν. 

β. Του Ν. 2800/2000 (Α'-41) «Αναδιάρθρωση Υπηρεσιών 
Υπουργείου Δημόσιας Τάξης,σύσταση Αρχηγείου Ελλη¬ 
νικής Αστυνομίας και άλλες διατάξεις». 

γ. Του Ν. 2362/1995 (Α'-247) «Περί Δημοσίου Λογιστι¬ 
κού, ελέγχου των δαπανώντου Κράτους και άλλες διατά¬ 
ξεις». 

δ. Του άρθρου 29Ατου Ν. 1558/1985 (Α'-137) «Κυβέρ¬ 
νηση και Κυβερνητικά όργανα», όπωςτο άρθρο αυτό προ¬ 
στέθηκε με το άρθρο 27 του Ν. 2081/1995 (Α'-154) «Ρύθ¬ 
μιση του θεσμού των Επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» και τρο¬ 
ποποιήθηκε με το άρθρο 1 παρ. 2περ. α'του Ν. 2469/1997 
[Α-38] «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις». 

ε. Του άρθρου 19 του Ν. 1599/1986 [Α'-75] «Σχέσεις 
κράτους - πολίτη, καθιέρωση νέου τύπου δελτίου ταυτό¬ 
τητας και άλλες διατάξεις». 

στ. Του άρθρου 13 του Ν. 2690/1999 [Α'-45] «Κύρωση 
του Κώδικα Διοικητικής Διαδικασίας και άλλες διατάξεις». 

ζ. Του Ν. 3205/2003 [Α'- 297] «Μισθολογικές ρυθμίσεις 
λειτουργών και υπαλλήλων του Δημοσίου, Ν.Π.Δ.Δ. και 
Ο.Τ.Α., μονίμων στελεχών των ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 


κού και Λιμενικού Σώματος και άλλες συναφείς διατά¬ 
ξεις». 

η. Του Π.Δ. 346/1998 (Α'230) «προσαρμογή της Ελληνι¬ 
κής Νομοθεσίας για τις δημόσιες συμβάσεις υπηρεσιών 
προς τις διατάξειςτης Οδηγίας 92/50ΕΟΚτου Συμβουλί¬ 
ου της 18ης Ιουλίου 1992, όπως τροποποιήθηκε με το 
Π.Δ. 18/2000 (Α'-15) και το Π.Δ. 101/2003 (Α'95)του οποί¬ 
ου η διόρθωση σφάλματος καταχωρήθηκε στο Φ.Ε.Κ. Α' - 
127/29.5.2003. 

θ. Του Π.Δ. 394/1996 (Α' - 266) «Κανονισμός Προμηθει¬ 
ών Δημοσίου». 

ι. Του Π.Δ. 261/1997, άρθρου 5 παρ. 3 (Α' -186) «Γιατη 
διαφάνεια στη διαφημιστική προβολή του Δημοσίου και 
του ευρύτερου δημοσίου τομέα από τα έντυπα και τα ηλε¬ 
κτρονικά μέσα ενημέρωσης». 

ία. Του Π.Δ. 14/2001 (Α'-12) «Οργάνωση Υπηρεσιών Ελ¬ 
ληνικής Αστυνομίας. 

2. Την υπ’ αριθ. 7004/3/39 από 15.3.2004 απόφαση του 
Πρωθυπουργού και του Υπουργού Δημόσιας Τάξης (Β'- 
518) «Ανάθεση αρμοδιοτήτων στον Υφυπουργό Δημό¬ 
σιας Τάξης Χρήστο ΜΑΡΚΟΓΙΑΝΝΑΚΗ». 

3. Την υπ’ αριθ. 7004/3/34-δ από 1.9.2003 απόφαση του 
Υφυπουργού ΔημόσιαςΤάξης (Β'-1307) «Μεταβίβαση αρ¬ 
μοδιοτήτων Υφυπουργού Δημόσιας Τάξης σε υφιστάμε¬ 
να υπηρεσιακά όργανα». 

4. Την υπ’ αριθ. 2/2004 διακήρυξη του Αρχηγείου Ελ¬ 
ληνικής Αστυνομίας για την ανάδειξη αναδόχου του έρ¬ 
γου «Προσδιορισμός Επικοινωνιακής Στρατηγικής / Σχε¬ 
δίου Δράσης και Υλοποίησης Προτάσεων Πληροφόρη¬ 
σης και Δημοσιότητας για τη βελτίωση της Οδικής 
Ασφάλειας». 

5. Την αναγκαιότητα συγκρότησης Επιτροπής διενέρ¬ 
γειας του διαγωνισμού της υπ’ αριθ. 2/2004 διακήρυξης, 
λόγω της σοβαρότητας και πολυπλοκότητας του αντικει¬ 
μένου και των ειδικών γνώσεων που απαιτούνται για την 
αξιολόγηση των προσφορών και την εν γένει υλοποίηση 
των διαδικασιών διενέργειας του διαγωνισμού, αποφασί¬ 
ζουμε: 

1. Συστήνουμε - Συγκροτούμε, σύμφωνα με τις διατά¬ 
ξεις του άρθρου 38 του Π.Δ. 394/96 «Κ.Π.Δ.» Επιτροπή 
διενέργειας διαγωνισμού της υπ’ αριθ. 2/2004 διακήρυ¬ 
ξης του Αρχηγείου Ελληνικής Αστυνομίας, για την ανά¬ 
δειξη αναδόχου του έργου « Προσδιορισμός επικοινωνια- 
κής στρατηγικής/σχεδίου δράσης και υλοποίησης προτά¬ 
σεων πληροφόρησης και δημοσιότητας για την βελτίωση 
της οδικής ασφάλειας «, ως ακολούθως: 

Α' ΤΑΚΤΙΚΑ ΜΕΛΗ 

1. Α/Δ' ΤΣΙΟΥΜΑΣ Αθανάσιος, της Δ/νσης Τροχαίας / 
Α.Ε.Α., ως Πρόεδρος. 

2. ΑΝΑΓΝΩΣΤΟΠΟΥΛΟΣ Ιωάννης, Δημοσιογράφος, 
του Υπουργείου Τύπου και Μ.Μ.Ε., ως μέλος. 

3. Α/Α'ΔΕΣΦΙΝΙΩΤΟΥ Ρεγγίνα,του Γ ραφείου Τύπου του 
Υπουργείου Δημόσιας Τάξης, ως μέλος. 

4. Α/Β' ΑΡΙΣΤΟΜΕΝΟΠΟΥΛΟΣ Ιωάννης, της Δ/νσης Οι¬ 
κονομικών/Α.Ε.Α., ως μέλος. 

5. ΚΥΡΛΑΚΗΣ Κώστας, Θι-ουρ Α οοουπί ΘΙγθοΙογ, της 
εταιρείας ΜΑΟΝΕΤ, εκπρόσωπος της Ένωσης Εταιρειών 
Διαφήμισης - Επικοινωνίας, ως μέλος. 

Β'ΑΝΑΠΛΗΡΩΜΑΤΙΚΑ ΜΕΛΗ 

1. Α/Α' ΠΑΠΑΓΕΩΡΓΙΟΥ Αθανάσιο, της Δ/νσης Τροχαί¬ 
ας / Α.Ε.Α., ως Πρόεδρος 

2. ΚΡΗΤΙΚΟΣ Ιωάννης, Δημοσιογράφος, του Υπουργεί¬ 
ου Τύπου και Μ.Μ.Ε, ως μέλος. 

3. Υ/Β' ΡΑΛΛΗ Ευαγγελία, του Γραφείου Τύπου του 
Υπουργείου Δημόσιας Τάξης, ως μέλος. 

4. Υ/Β' ΦΟΥΡΛΙΑ Βασιλική, της Δ/νσης Οικονομικών / 
Α.Ε.Α., ως μέλος. 

5. ΚΑΡΑΚΙΤΣΟΥ Έφη, Διευθύνουσα Σύμβουλος της 
εταιρείας ΜΑΟΝΕΤ, εκπρόσωπος της Ένωσης Εταιρειών 
Διαφήμισης - Επικοινωνίας, ως μέλος. 

2. Ορίζουμε ως Γραμματέατης Επιτροπής, την Π.Υ. ΤΖΙ- 
ΒΕΛΟΥ Κων/να της Δ/νσης Οικονομικών/Α.Ε.Α., με ανα- 
πληρώτρια αυτήςτην Π.Υ. ΤΡΑΓΟΥΣΤΗ Λεμονιά, της ίδιας 
Υπηρεσίας. 

3. Έργο της Επιτροπής είναι το ακόλουθο: 

α. Η παραλαβή, αποσφράγιση και καταχώρηση, κατά 
σειρά προτεραιότητας, των προσφορών που θα υποβλη¬ 
θούν, όπως αναλυτικά περιγράφεται στη σχετική διακή¬ 
ρυξη και την ισχύουσα Νομοθεσία. 

β. Ο έλεγχος των δικαιολογητικών συμμετοχής και η 
αξιολόγηση των τεχνικών προσφορών που θα υποβλη¬ 
θούν. 

γ. Η αποσφράγιση των οικονομικών προσφορών και η 
αξιολόγησή τους. 

δ. Η εξέταση τυχόν ενστάσεων - προσφυγών από την 
ημερομηνία δημοσίευσης του διαγωνισμού μέχρι και την 
κατακυρωτική απόφαση. 

ε. Η κατάρτιση του σχεδίου της σχετικής σύμβασης. 

4. Το έργο της εν λόγω Επιτροπής είναι γνωμοδοτικό, 
αρχίζει από την ημερομηνία δημοσίευσης του διαγωνι¬ 
σμού και λήγει με την υπογραφή της σχετικής σύμβασης. 

5. Η Επιτροπή σε όλες τις περιπτώσεις των εργασιών 
της, θα συντάσσει τα προβλεπόμενα πρακτικά - εκθέσεις, 
με πλήρη, εμπεριστατωμένη και αναλυτική τεκμηρίωση 
των απόψεων - προτάσεών της. 

6. Η Επιτροπή, λειτουργεί, σύμφωνα τις ισχύουσες για 
τα συλλογικά όργανα διατάξεις (Ν. 1599/1986, Ν. 2690/ 


1999 και Ν. 3205/2003) και συνεδριάζει στο κτίριο του 
Υπουργείου Δημόσιας Τάξης, επί της οδού Π. Κανελλο- 
πούλου 4 - Αθήνα ή και σε άλλο χώρο που ήθελε ορισθεί 
από τον Πρόεδρο της Επιτροπής αυτής. 

7.0 Πρόεδρος της Επιτροπής, μπορεί να προσκαλεί εκ¬ 
προσώπους των ενδιαφερομένων Υπηρεσιών, ειδικότη¬ 
τας ή γνώσεων αναλογών προς το ανάκυπτον θέμα ή 
υπαλλήλους άλλων Υπηρεσιών του Δημοσίου, για παρο¬ 
χή πληροφοριών, γνωμών ή απόψεων. 

8. Η Επιτροπή μπορεί να συνεδριάζει σε τακτά και έκτα¬ 
κτα χρονικά διαστήματα και εκτός του κανονικού ωραρί¬ 
ου λειτουργίας των Δημοσίων Υπηρεσιών, εφόσον παρί- 
σταται ανάγκη. 

9. Αντικατάσταση μελών της Επιτροπής, όσο διαρκεί η 
θητεία τους δεν επιτρέπεται, παρά μόνο για εύλογη αιτία, 
ο δε φόρτος εργασίας δε συνιστά λόγο αντικατάστασης. 

10. Στα μέλη και το γραμματέα της Επιτροπής χορηγεί¬ 
ται αποζημίωση, το ύψος της οποίας θα καθορισθεί με 
απόφαση του Υπουργού Δημόσιας Τάξης και θα βαρύνει 
τις πιστώσεις του ΚΑΕ 0515 του Π/Υ εξόδων, του Ειδικού 
Φορέα 43-110 «Ελληνική Αστυνομία». 

11. Τα έξοδα τυχόν μετακίνησης εκτός έδρας των με¬ 
λών της Επιτροπής (εισιτήρια, έξοδα διανυκτέρευσης, 
ημερήσια αποζημίωση κ.λ.π.), θα βαρύνουν τις πιστώσεις 
του Π/Υ εξόδων, του Ειδικού Φορέα 43-110 «Ελληνική 
Αστυνομία». 

12. Η Επιτροπή για την υποβοήθηση του έργου της, να 
λάβει υπόψη της και τις διατάξεις του Π.Δ. 346/98, όπως 
τροποποιήθηκε μετά Π.Δ. 18/2000 και Π.Δ. 101/2003, 
τις διατάξεις του Π.Δ. 394/96 «Κ.Π.Δ.» και την υπ’ αριθ. 
2/2004 διακήρυξη του Αρχηγείου Ελληνικής Αστυνο¬ 
μίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

Με εντολή Υφυπουργού 
Ο Γ ενικός Γ ραμματέας 
ΛΕΩΝΙΔΑΣ ΕΥΑΓΓΕΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν.θΙ.ρτ - β-ητοίI: ννθβηη 35 ΐθΓ @ θί. 0 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτ>, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυιτ> προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοηι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊηΙθΓΠθΙ : ΗΗρ://νννννν.θί. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































